Χρονολόγιο της νεότερης ελληνικής ιστορίας

Αυτό είναι το **χρονολόγιο της νεότερης ελληνικής ιστορίας**, από την Ελληνική Επανάσταση του 1821 μέχρι σήμερα. 

## [[Ελληνική Επανάσταση του 1821|Ελληνική Επανάσταση]] (1821-1829)
* Ιανουάριος 1821: Στη διάσκεψη της Βοστίτσας (Αίγιο) οι πρόκριτοι της Πελοποννήσου διατυπώνουν κάποιες επιφυλάξεις σχετικά με την επιτυχία του επαναστατικού εγχειρήματος, τις βασικές αρχές του οποίου ανέπτυξε ο Παπαφλέσσας.
* 22 Φεβρουαρίου 1821: Ο Αλέξανδρος Υψηλάντης διαβαίνει τον Προύθο, φυσικό σύνορο ανάμεσα στην Οθωμανική Αυτοκρατορία και τη Ρωσία, και φτάνει στο Ιάσιο της Μολδαβίας. Εκεί, έπειτα από δύο μέρες, κυκλοφορεί την επαναστατική προκήρυξη «Μάχου υπέρ πίστεως και πατρίδος». Η ενέργειά του αυτή σηματοδοτεί και την επίσημη έναρξη της Επανάστασης στις Παραδουνάβιες Ηγεμονίες.
* 2 Μαρτίου: Ο Μορά Βαλεσί Χουρσίτ πασάς φτάνει στα Ιωάννινα για να αντιμετωπίσει τον Αλή πασά.
* 10 Μαρτίου 1821: Ο Αλέξανδρος Υψηλάντης συγκροτεί στο Φώξανι τον Ιερό Λόχο, ο οποίος αποτελείται κυρίως από Έλληνες σπουδαστές ευρωπαϊκών πανεπιστημίων και μαθητές του Ελληνικού Σχολείου της Οδησσού.
* 17 Μαρτίου 1821: Έλληνες αγωνιστές υπό τον Σωτήρη Χαραλάμπη και τους Πετμεζαίους πολιορκούν τους Πύργους των Καλαβρύτων, που παραδίδονται έπειτα από λίγες μέρες (21 Μαρτίου). Αυτή η ενέργεια αποτελεί την πρώτη επαναστατική πράξη στη νότια Ελλάδα.
* 22 Μαρτίου 1821: Οι επαναστάτες μπαίνουν στην Πάτρα. Ο Ι. Παπαδιαμαντόπουλος και ο Ανδρέας Λόντος υψώνουν επαναστατική σημαία (κόκκινη με μαύρο σταυρό στη μέση). Ο Παλαιών Πατρών Γερμανός κατασκευάζει ξύλινο σταυρό, τον οποίο τοποθετεί στην Πλατεία Αγίου Γεωργίου. Στο σταυρό αυτό ορκίζονται οι επαναστάτες.
* 23 Μαρτίου 1821: Ο Θεόδωρος Κολοκοτρώνης, ο Παπαφλέσσας και ο Πετρόμπεης Μαυρομιχάλης απελευθερώνουν την Καλαμάτα από τους Οθωμανούς Τούρκους.
* 27 Μαρτίου 1821: Ο Αλέξανδρος Υψηλάντης απελευθερώνει το Βουκουρέστι. Την ίδια περίοδο ανακοινώνονται η αποκήρυξή του από τον τσάρο της Ρωσίας Αλέξανδρο Α΄ και η διαγραφή του από τους ρωσικούς στρατιωτικούς καταλόγους.
* 27 Μαρτίου 1821: Με διαταγή της Πύλης αποκεφαλίζονται οι ομογενείς της Κωνσταντινούπολης Λεβίδης, Στεργιανάκης, Τουρπατσόγλου και αρκετοί άλλοι. Η ενέργεια αυτή αποτελεί τα πρώτα, μάλλον περιορισμένης έκτασης, αντίποινα των Τούρκων.
* 4 Απριλίου 1821: Οι Κωνσταντίνος Μουρούζης, Δημήτριος Παπαρρηγόπουλος και Αντώνιος Τσούρας αποκεφαλίζονται από τους Οθωμανούς στην Κωνσταντινούπολη
* 5 Απριλίου 1821: Οι φαναριώτες Πέτρος Τσίγκρης, Δημήτριος Σκανάβης και Εμμανουήλ Χοτζέρης αποκεφαλίζονται από τους Τούρκους, ενώ ο ΓεώργιοςΜαυροκορδάτος κρεμάζεται από τις σουλτανικές δυνάμεις στην Κωνσταντινούπολη.
* 10 Απριλίου 1821, Δευτέρα του Πάσχα: Ο Οικουμενικός Πατριάρχης Γρηγόριος Ε΄ συλλαμβάνεται από τους Τούρκους και οδηγείται εκτός του Πατριαρχείου από την κεντρική πύλη και απαγχονίζεται. Σε ένδειξη τιμής η κεντρική πύλη είναι σφραγισμένη έως σήμερα. 
* 22 Απριλίου 1821: ο Πρώην Οικουμενικός Πατριάρχης Κύριλλος ΣΤ΄ απαγχονίζεται στην πύλη του καθεδρικού ναού της Αδριανουπόλεως.
* 22-23 Απριλίου 1821: Μάχη της Αλαμάνας οι Έλληνες επαναστάτες με επικεφαλής τους Γιάννη Δυοβουνιότη, Πανουργιά και Αθανάσιο Διάκο ηττώνται από της υπέρτερες Οθωμανικές δυνάμεις του Ομέρ Βρυώνη.
* 4 Μαΐου 1821: Ο μητροπολίτης Δέρκων Γρηγόριος, ο Δωρόθεος επίσκοπος Αδριανουπόλεως, ο Ιωαννίκιος Τυρνάβου, ο Ιωσήφ της Θεσσαλονίκης και ο Φαναριώτης Γεώργιος Καλλιμάχης, όπως και ο Νικόλαος Μουρούζης, αποκεφαλίζονται με εντολή του Σουλτάνου στην Κωνσταντινούπολη.
* 8 Μαΐου 1821: Οι Έλληνες νικούν τους Οθωμανούς στο Χάνι της Γραβιάς.
* 12-13 Μαΐου 1821: Μάχη του Βαλτετσίου νίκη των Ελλήνων τελευταίο εμπόδιο για την κατάληψη της Τριπολιτσάς.
* 7 Ιουνίου 1821: Μάχη του Δραγατσανίου ήττα του Ιερού Λόχου.
* 23 Ιουνίου 1821: Σφαγή του Ηρακλείου. Ανάμεσα στα θύματα ήταν ο αρχιεπίσκοπος Γεράσιμος της Κρήτης και επίσκοποι. 
* 9 Ιουλίου 1821: Ο επικεφαλής της Κυπριακής Ορθόδοξης Εκκλησίας Αρχιεπίσκοπος Κυπριανός, μαζί με 486 γνωστούς Ελληνοκύπριους, ανάμεσά τους ο Μητροπολίτης Χρύσανθος της Πάφου, ο Μελέτιος του Κιτίου και ο Λαυρέντιος της Κερύνειας, εκτελούνται με αποκεφαλισμό ή κρεμάζονται από τους Τούρκους στη Λευκωσία.
* 26 Αυγούστου 1821: Ο Πανουργιάς και ο Γιάννης Γκούρας με 2.000 ανδρες νικούν τους 8.000 του Μπαϊράμ πασά στη μάχη των Βασιλικών Φθιώτηδας.
* 23 Σεπτεμβρίου 1821: Η Τριπολιτσά καταλήφθηκε από τους Έλληνες, οι οποίοι στράφηκαν κατά του τουρκικού φυλακίου, των τούρκων αξιωματούχων και πολιτικών. Συνολικά περίπου 30.000 άτομα σκοτώθηκαν.
* 20 Δεκεμβρίου 1821: Αρχίζει η Α Εθνοσυνέλευση της Επιδαύρου.
* 1 Ιανουαρίου 1822: Η Α΄ Εθνοσυνέλευση Επιδαύρου υιοθετεί το πρώτο Σύνταγμα της Ελλάδας. Διακήρυξη της Ελληνικής Ανεξαρτησίας.
* 30 Μαρτίου 1822:  Καταστροφή της Χίου από τα τουρκικά στρατεύματα υπό τον Καπουδάν πασά «Καρα Αλη».
* 6 Απριλίου 1822: Μετά από ένα μήνα αντίστασης, η πόλη της Νάουσας καταλαιμβάνεται από τον Αμπντούλ Αμπούντ. Ύστερα οι δυνάμεις του κατέστρεψαν την πόλη και σφάγιασαν τον ελληνικό πληθυσμό. Αυτή η εξέλιξη τερματίζει την ελληνική επανάσταση στη Μακεδονία.
* 6 Ιουνίου 1822: Ο Κωνσταντίνος Κανάρης πυρπολεί και καταστρέφη την Τουρκική ναυαρχίδα στη Χίο. Ανάμεσα στους νεκρούς συγκαταλέγεται και ο Καπουδάν πασάς «Καρα Αλής».
* 4 Ιουλίου 1822: Μάχη του Πέτα ήττα Ελλήνων και φιλελλήνων υπό των Αλέξανδρο Μαυροκορδάτο.
* 26 Ιουλίου 1822: Μάχη στα Δερβενάκια. Μια αποφασιστική νίκη των Ελλήνων υπό τον Θεόδωρο Κολοκοτρώνη η οποία έσωσε την επανάσταση.
* 25 Οκτομβρίου 1822: Αρχίζει η Πρώτη πολιορκία του Μεσολογγίου από τον Ομέρ Βρυώνη, τον Κιουταχή πασά και άλλους πέντε πασάδες. Η Αποτυχημένη έφοδος των Τούρκων στις 25 Δεκεμβρίου τους οδηγεί στην απόφαση να λύσουν την πολιορκία.
* 18 Ιανουαρίου 1823: Το Ναύπλιο γίνεται πρωτεύουσα της Επαναστατικής Κυβέρνησης.
* Μάρτιος του 1823: Το Ηνωμένο Βασίλειο της Μεγάλης Βρετανίας και της Ιρλανδίας, εκπροσωπούμενο από τον Τζορτζ Κάνινγκ, αναγνωρίζει τους Έλληνες ως *έθνος σε πόλεμο*, αναγνωρίζοντας έτσι *ντε φάκτο* την Ανεξαρτησία της Ελλάδας.
* 29 Μαρτίου 1823: Συνέρχεται η Β Εθνοσηνέλευση του Άστρους.
* 8-9 Αυγούστου 1823: Μάχη στο Κεφαλόβρυσο της Ευρυτανίας. Πεθαίνει ο Μάρκος Μπότσαρης ο οποίος κηδεύεται λίγες μέρες αργότερα στης 12 Αυγούστου στο Μεσολόγγι.
* Φθινόπωρο 1823-Καλοκαίρι 1824 : Πρωτος ελληνικος εμφιλιος πολεμος.
* 7-8 Ιουνίου 1824: Ο πληθυσμός της Κάσου σφαγιάζεται από τις τουρκο-Αιγυπτιακές δυνάμεις του Χουσεΐν Ρουσντί Πασά. Περίπου 7.000 άνθρωποι χάνουν τη ζωή τους.
* 21 Ιουνίου 1824: Περισσότεροι από 15.000 Έλληνες σφάζονται στα Ψαρά από τις δυνάμεις του Χιουσρέφ Πασά.
* 29 Αυγούστου 1824: Ναυμαχία του Γέροντα και πυρπόληση της τουρκικής ναυαρχίδας. Τα ελληνικά πλοία επιφέρουν σημαντικές ζημιές στον εχθρικό στόλο.
* 22 Οκτωβρίου 1824: Αρχίζει ο δεύτερος εμφύλιος ελληνικός πόλεμος.
* 12 Νοεμβρίου 1824: Κατα την διάρκεια του εμφύλιου σκοτώνεται ο Πάνος Κολοκοτρώνης σε συμπλοκή έξω από την Τριπολιτσά.
* 6 Φεβρουαρίου 1825: Προφυλακίζονται στην Ύδρα στη Μονή του Προφήτη Ηλία ο Θεόδωρος Κολοκοτρώνης και αλλη αγωνιστές.
* 12 Φεβρουαρίου 1825: Τουρκοαιγυπτιακά στρατεύματα υπό τον Ιμπραήμ αποβιβάζονται στη Μεθώνη.
* 15 Απριλίου 1825: Αρχίζει η δεύτερη πολιορκία του Μεσολογγίου από τον Κιουταχή, η οποία μετά θα γίνει στενότερη με την άφιξη του Ιμπραήμ στης 18 Δεκεμβρίου.
* 20 Μαΐου 1825: Μάχη στο Μανιάκη ήττα των Ελλήνων και ηρωικός Θάνατος του Παπαφλέσσα.
* 22 Μαΐου 1825: Δολοφονία της Λασκαρίνας Μπουμπουλίνας στις Σπέτσες.
* 5 Ιουνίου 1825: Δολοφονία του Οδυσσέα Ανδρούτσου στην Ακρόπολη Αθηνών.
* 10 Ιουνίου 1825: Ο Ιμπραήμ Πασάς ανακαταλαμβάνει την Τρίπολη, σκοτώνοντας τον ελληνικό πληθυσμό και καταστρέφοντας την πόλη και τα τείχη.
* 13 Ιουνίου 1825: Μάχη των Μύλων της Αργολίδας οι Δημήτριος Υψυλάντης και Κωνσταντίνος Μαυρομηχάλης με 480 άνδρες αντιμετωπίζουν τους 6.000 Αιγυπτίους του Ιμπραήμ και πετυχαίνουν περίφανη νίκη.
* 18 Δεκεμβρίου 1825: Αρχίζει η Τρίτη Πολιορκία του Μεσολογγίου. Ο Ιμπραήμ φτάνει στο Μεσολόγγι για να ενισχύσει τους πολιορκητές.
* 4 Απριλίου 1826: Υπογράφεται από την Ρωσία και την Αγγλία το Πρωτόκολλο της Πετρούπολης.
* 6 Απριλίου 1826: Συγκαλείται η Γ Εθνοσυνέλευση στην Επίδαυρο.
* 10-11 Απριλίου 1826: Έξοδος του Μεσολογγίου. Περίπου 8.000 Έλληνες στρατιώτες και πολίτες χάνουν τη ζωή τους.
* 21-25 Ιουνίου 1826: Διπλή Μάχη της Βέργας - Δυρού και νίκη των Ελλήνων.
* 11 Νοεμβρίου 1826: Ο Πρωθυπουργός Ανδρέας Ζαΐμης μεταφέρει την έδρα της κυβέρνησης στην Αίγινα.
* 22-26 Νοεμβρίου 1826: Μάχη της Αράχοβας νίκη των Ελλήνων υπό τον Γεώργιο Καραϊσκάκη.
* 11 Φεβρουαρίου 1827: Υπό την προεδρεία του Γεώργιου Σισίνη αρχίζει τις συνεδριάσεις της στην Ερμιόνη η Γ Εθνοσυνέλευση.
* 19 Μαρτίου: Δεύτερη περίοδος της Γ Εθνοσυνέλευσης στην Τροιζήνα.
* 30 Μαρτίου 1827: Η Γ Εθνοσηνελέυση Τροιζήνας αναθέτει την κυβέρνηση της Ελλάδας στον Ιωάννη Καποδίστρια.
* 22-24 Απριλίου 1827: Μάχη του Ανάλατου. Ο Γεώργιος Καραϊσκάκης σκοτώνεται.
* 6 Ιουλίου 1827: Υπογραφή της Συνθήκης του Λονδίνου.
* 20 Οκτωβρίου 1827: Ναυμαχία του Ναβαρίνου.
* 26 Ιανουαρίου 1828: Ο Ιωάννης Καποδίστριας ορκίζεται Κυβερνήτης της Ελλάδας.
* 31 Ιανουαρίου 1828: Ο Αλέξανδρος Υψηλάντης πεθαίνει στη Βιέννη.
* 2 Φεβρουαρίου 1828: Ίδρυση της «Εθνικής Χρηματιστικής Τράπεζας» και καθιέρωση του φοίνικα ως εθνικού νομίσματος.
* 7-19 Ιουλίου 1828: Υπογράφεται πρωτόκολλο στο Λονδίνο.
* 21 Δεκεμβρίου 1828: Συγκροτείται ο «Λόχου των Ευελπίδων».
* 10-22 Μαρτίου 1829: Υπογράφεται πρωτόκολλο του Λονδίνου.
* 11 Ιουλίου 1829: Αρχίζει στο Άργος τις εργασίες της η Δ Εθνοσυνέλευση η οποία θα ολοκληρωθεί στης 2 Αυγούστου.
* 12 Σεπτεμβρίου 1829: Μάχη στην Πέτρα της Βοιωτίας η τελευταία μάχη του αγώνα με αρχηγό των Δημήτριο Υψηλάντη.
* 14 Σεπτεμβρίου 1829: Η Ρωσία και η Οθωμανική Αυτοκρατορία υπογράφουν τη Συνθήκη της Αδριανούπολης, με την οποία τερματίζεται ο Ρωσοτουρκικός πόλεμος.

## Πρώτη Ελληνική Δημοκρατία-[[Ελληνική Πολιτεία (1827-1833)|Ελληνική Πολιτεία]] (1830-1832)
* 3 Φεβρουαρίου 1830: Υπογράφεται από τις Μεγάλες Δυνάμεις το Πρωτόκολλο του Λονδίνου. Σύμφωνα με το οποίο δημιουργείται ανεξάρτητο ελληνικό κράτος με οροθετική γραμμή τη γραμμή Αχελώου-Σπερχειού.
* 16 Σεπτεμβρίου 1831: Πρωτόκολλο του Λονδίνου καθορίζει τα βόρεια σύνορα του ελληνικού κράτους στη γραμμή Αμβρακικού-Παγασητικού.
* 27 Σεπτεμβρίου 1831: Δολοφονείται στο Ναύπλιο ο κυβερνήτης Ιωάννης Καποδίστριας.Εκλέγεται Διοικητική Επιτροπή από τον Αυγουστίνο Καποδίστρια, τον Θ. Κολοκοτρώνη και τον Ιωάννη Κωλέττη.
* 5 Δεκεμβρίου 1831: Αρχίζει στο Άργος τις εργασίες της η Ε΄ Εθνοσυνέλευση.
* 1-13 Μαρτίου 1832: «Συνδιάσκεψις του Λονδίνου διά πρωτοκόλλου της έκρινεν αρίστην την εκλογήν του πρίγκηπος Όθωνος της Βαυαρίας ως ηγεμόνος της Ελλάδος».
* 21 Ιουλίου 1832: Υπογράφεται στην Κωνσταντινούπολη η ομώνυμη σύμβαση, με την οποία καθορίζονται τα βόρεια σύνορα του νέου κράτους (Αμβρακικός-Παγασητικός).
* 27 Ιουλίου 1832: Η Δ΄ Εθνοσυνέλευση, που συνήλθε στην Πρόνοια, αναγνωρίζει και επικυρώνει την εκλογή του Όθωνα στον ελληνικό θρόνο.
* 30 Αυγούστου 1832: Πρωτόκολλο του Λονδίνου με το οποίο οριστικοποιούνται τα σύνορα της Ελλάδας, αλλά και απορρίπτονται τα αιτήματα των Κρητικών και των κατοίκων της Σάμου για ένωση με την Ελλάδα.

## Βασίλειο της Ελλάδος (1832-1924)
### Βασιλεία του Όθωνα (1832-1862)
* 25 Ιανουαρίου 1833: Άφιξη του Όθωνα στο Ναύπλιο.
* 8 Φεβρουαρίου 1833: Καθιερώνεται ως νομισματική μονάδα του νεοσύστατου ελληνικού κράτους η δραχμή.
* 1 Μαρτίου 1833: Η Αθήνα παραδίδεται από την τουρκική φρουρά στις ελληνικές αρχές.
* 6 Απριλίου 1833: Πεθαίνει στο Παρίσι ο διδάσκαλος του Γένους Αδαμάντιος Κοραής.
* 4 Μαΐου 1833: Υπογράφεται ανάμεσα στην Οθωμανική Αυτοκρατορία και την Αίγυπτο η Συνθήκη της Κιουτάχειας, σύμφωνα με την οποία η Κρήτη παραμένει υπό αιγυπτιακή διοίκηση.
* 23 Ιουλίου 1833: Με βασιλικό διάταγμα η Ελληνική Εκκλησία ανακηρύσσεται αυτοκέφαλη. Η μονομερής αυτή ενέργεια δεν αναγνωρίζεται από το Πατριαρχείο Κωνσταντινουπόλεως.
* 7 Σεπτεμβρίου 1833: Συλλαμβάνεται ο Θεόδωρος Κολοκοτρώνης και φυλακίζεται στο Παλαμήδι - κατηγορείται για συνωμοσία εναντίον της Αντιβασιλείας. Συλλαμβάνονται επίσης ο γιος του Γενναίος, ο Δημήτριος Πλαπούτας, ο Κίτσος Τζαβέλλας και άλλοι οπαδοί του Ρωσικού Κόμματος με την κατηγορία της εσχάτης προδοσίας.
* 16 Απριλίου 1834: Αρχίζει η δίκη του Θεόδωρου Κολοκοτρώνη και του Δημήτριου Πλαπούντα στο Ναύπλιο με την κατηγορία της συνωμοσίας κατά του βασιλιά Όθωνα.
* 25 Μαΐου 1834: Ο Θεόδωρος Κολοκοτρώνη και ο Δημήτρης Πλαπούντας καταδικάζονται σε θάνατο.
* 1 Δεκεμβρίου 1834: Η Αθήνα ανακηρύσσεται από τον βασιλιά Όθωνα Πρωτεύουσα της Ελλάδας.
* 3 Μαΐου 1837: Ιδρύεται το Εθνικό και Καποδιστριακό πανεπιστήμιο Αθηνών.
* 15 Ιουλίου 1840: Υπογράφεται στο Λονδίνο η ομώνυμη συνθήκη με την οποία η Κρήτη επανέρχεται υπό την οθωμανική κυριαρχία. Με αυτή τη συνθήκη τερματίζεται ο Τουρκοαιγυπτιακός Πόλεμος.
* 30 Μαρτίου 1841: Ιδρύεται η Εθνική Τράπεζα της Ελλάδος με πρώτο διοικητή της τον Γεώργιο Σταύρου.
* 4 Φεβρουαρίου 1843: Θάνατος του Θεόδωρου Κολοκοτρώνη.
* 3 Σεπτεμβρίου 1843: Ξεσπά η Επανάσταση της 3ης Σεπτεμβρίου, λόγω της άρνησης του Βασιλιά να παραχωρήσει σύνταγμα. Ο Όθωνας συμφώνησε να συγκαλέσει τη δημιουργία Εθνοσυνέλευσης για την προετοιμασία συντάγματος.
* 15 Σεπτεμβρίου 1843: Ο Ανδρέας Μεταξάς γίνεται ο πρώτος Πρωθυπουργός της Ελλάδας επί συνταγματικής εποχής.
* 18 Μαρτίου 1844: Το ελληνικό Σύνταγμα μπαίνει σε ισχύ.
* 25 Ιανουαρίου 1847: Σοβαρό επεισόδιο ανάμεσα στον Όθωνα και στον πρεσβευτή της Οθωμανικής Αυτοκρατορίας Κωνσταντίνο Μουσούρο, με αφορμή την άρνηση του δεύτερου να χορηγήσει διαβατήριο στον υπασπιστή του βασιλιά, Τσάμη Καρατάσο, για να ταξιδέψει στην Κωνσταντινούπολη. Εξαιτίας του επεισοδίου διακόπτονται οι διπλωματικές σχέσεις ανάμεσα στις δύο χώρες, οι οποίες τελικά αποκαθίστανται το Φεβρουάριο του 1848 (Μουσουρικά).
* 4 Ιανουαρίου 1850: Υπόθεση Πατσίφικο: Μετά την άρνηση της Ελλάδας να υποχωρήσει στην απαίτηση της Αγγλίας να αποζημιωθεί ο Βρετανός υπήκοος Δον Πατσίφικο, πορτογαλικής καταγωγής, ισραηλίτης στο θρήσκευμα, για τις ζημιές που προξένησε στο σπίτι του το Πάσχα του 1849 φανατισμένος όχλος, μοίρα του βρετανικού στόλου υπό το ναύαρχο Πάρκερ αποκλείει για ένα σχεδόν εξάμηνο τα ελληνικά παράλια (Παρκερικά).
* 29 Ιουνίου 1850: Αναγνωρίζεται με Συνοδικό Τόμο του Πατριαρχείου Κωνσταντινουπόλεως το αυτοκέφαλο της Εκκλησίας της Ελλάδος.
* 6 Ιουλίου 1850: Λήγει ο αποκλεισμός των ελληνικών παραλίων από το βρετανικό στόλο μετά την ικανοποίηση μέρους των απαιτήσεων των Βρετανών.
* 22 Σεπτεμβρίου 1853: Η κήρυξη του Κριμαϊκού Πολέμου ανάμεσα στην Οθωμανική Αυτοκρατορία, η οποία έχει την υποστήριξη της Γαλλίας και της Αγγλίας, και τη Ρωσία γίνεται δεκτή με ενθουσιασμό από την ελληνική πολιτική ηγεσία και το βασιλιά Όθωνα, που πιστεύουν στη νίκη των Ρώσων.
* 11 Ιανουαρίου 1854: Επαναστατικός αναβρασμός ανάμεσα στους υπόδουλους Έλληνες της Θεσσαλίας και της Ηπείρου. Σημειώνεται έντονη δράση αντάρτικων σωμάτων.
* 14 Μαΐου 1854: Αγγλογαλλική κατοχή του Πειραιά για να διασφαλιστεί η ελληνική ουδετερότητα κατά τη διάρκεια του Κριμαϊκού Πολέμου, αν και ένα ελληνικό τάγμα εθελοντών συμμετείχε στην Πολιορκία της Σεβαστούπολης. Ξεσπά επιδημία χολέρας στην πρωτεύουσα, η οποία μεταδίδεται από τα ξένα στρατεύματα.
* 18 Φεβρουαρίου 1856: Δημοσιεύεται στην Κωνσταντινούπολη το αυτοκρατορικό διάταγμα Χάτι Χουμαγιούν. Με αυτό, μεταξύ άλλων, διασφαλίζονται τα δικαιώματα των χριστιανικών κοινοτήτων της Οθωμανικής Αυτοκρατορίας.
* 18 Μαρτίου 1856: Υπογράφεται η Συνθήκη των Παρισίων, με την οποία τερματίζεται ο Κριμαϊκός Πόλεμος και περιορίζεται η ρωσική επιρροή. Οι Μεγάλες Δυνάμεις εγγυώνται την εδαφική ακεραιότητα της Οθωμανικής Αυτοκρατορίας.
* 2 Φεβρουαρίου 1857: Πεθαίνει στην Κέρκυρα ο εθνικός μας ποιητής Διονύσιος Σολωμός.
* 18 Φεβρουαρίου 1857: Ο αγγλογαλλικός στρατός κατοχής φεύγει από την Ελλάδα.
* 1861: Απόπειρα Δολοφονίας κατά της Βασίλισσας Αμαλίας.
* 1 Φεβρουαρίου 1862: Ναυπλιακή Επανάσταση, αποτυχημένη στρατιωτική εξέγερση εναντίον του Όθωνα.
* 10 Οκτωβρίου 1862: Στρατιωτικό πραξικόπημα. Ο Όθωνας εγκαταλείπει τον θρόνο και τη χώρα.
* 18-20 Ιουνίου 1863: Διεξάγονται σοβαρές και αιματηρές συγκρούσεις ανάμεσα στις αντιτιθέμενες πολιτικές παρατάξεις των «Πεδινών» (Βούλγαρης) και των «Ορεινών» (Κανάρης, Γρίβας) στην περιοχή της Πλατείας Ομονοίας. Αυτές θα τερματιστούν με την παρέμβαση των πρέσβεων των Τριών Δυνάμεων. Ο απολογισμός από τις συγκρούσεις (Ιουνιακά) είναι σχεδόν διακόσιοι νεκροί.

### Βασιλεία του Γεωργίου Α΄ (1863-1913)

* 1863: Ο Πρίγκιπας Γουιλιέλμος της Δανίας γίνεται ο νέος Βασιλεύς των Ελλήνων με την ονομασία Γεώργιος Α΄.
* 2 Μαΐου 1864: Η Βρετανία δωρίζει τα Επτάνησα στην Ελλάδα, ως δώρο για τη στέψη του Γεωργίου Α΄.
* 1864: Απόπειρα δολοφονίας κατά του Αλέξανδρου Κουμουνδούρου.
* 7 Αυγούστου 1864: Η Ελλάδα υιοθετεί νέο σύνταγμα, σύμφωνα με το οποίο η Ελλάδα έχει για πολίτευμα τη Συνταγματική Μοναρχία.
* 28 Νοεμβρίου 1864: Υιοθετείται το σύστημα του μονοθάλαμου κοινοβουλίου.
* 1866: Αρχίζει η Μεγάλη Κρητική Επανάσταση (1866-1869). Ο εξόριστος Βασιλιάς Όθωνας δωρίζει το μεγαλύτερο μέρος της περιουσίας του για να στηρίξει οικονομικά την επανάσταση.
* 24 Απριλίου 1877: Αρχίζει Ρωσοτουρκικος Πόλεμος.
* 2 Σεπτεμβρίου 1877: Πεθαίνει ο Ήρωας της Επανάστασης και Πρωθυπουργός Κωνσταντίνος Κανάρης.
* 13 Ιουνίου 1878: Ισχύει η Συνθήκη του Βερολίνου. Η Ανατολική Ρωμυλία γίνεται αυτόνομη επαρχία της Οθωμανικής Αυτοκρατορίας.
* Καλοκαίρι 1878: Ξεσπά κρητική επανάσταση, η οποία σταματά γρήγορα με Βρετανική παρέμβαση.
* 1880-1920: Περίπου 400.000 Έλληνες μεταναστεύουν στην Αμερική λόγω ανεργίας και κακής οικονομικής κατάστασης.
* 3 Απριλίου 1881: Σεισμός χτυπά τη Χίο. Αναφέρθηκαν 3.550 νεκροί.
* 1881: Η Θεσσαλία ενώνεται με την Ελλάδα.
* 3 Μαρτίου 1882: Ο πρωθυπουργός Αλέξανδρος Κουμουνδούρος παραιτείται.
* Μάιος 1885: Ο Πρωθυπουργός Θεόδωρος Δηλιγιάννης κινητοποιεί τον ελληνικό Στρατό σύμφωνα με τη βουλγαρική εξέγερση. Φοβούμενος για πιθανή τροποποίηση των αποφάσεων της Συνθήκης του Βερολίνου, το Βρετανικό Βασιλικό Ναυτικό αποκλείει την Ελλάδα.
* 6 Σεπτεμβρίου 1885: Ξεσπά αναίμακτη επανάσταση στην Ανατολική Ρωμυλία και η επαρχία ενοποιείται με τη Βουλγαρία.
* 25 Ιουλίου 1893: Εγκαινιάζεται η διώρυγα της Κορίνθου.
* 10 Δεκεμβρίου 1893: Ο Χαρίλαος Τρικούπης ανακοινώνει στη βουλή τη χρεοκοπία της Ελλάδας με τη γνωστή φράση «Δυστυχώς επτωχεύσαμεν».
* 27 Απριλίου 1894: Σεισμός χτυπά την Αταλάντη. Αναφέρονται 255 θάνατοι.
* 6 Απριλίου 1896: Τελετή έναρξης των πρώτων σύγχρονων Ολυμπιακών αγώνων στην Αθήνα.
* Ιανουάριος 1897: Κρητική Επανάσταση. Η Ελλάδα αρνείται την τουρκική προσφορά παραχώρησης αυτόνομης διακυβέρνησης στην Κρήτη και κινητοποιεί τα στρατεύματα της για πόλεμο.
* 25 Φεβρουαρίου 1897: Η Ελλάδα αρνείται να αποσύρει τους Έλληνες εθελοντές από την Κρήτη. Οι Μεγάλες Δυνάμεις ανακοινώνουν τον αποκλεισμό της Ελλάδας.
* 17 Απριλίου 1897: Η Οθωμανική Αυτοκρατορία κηρύσσει πόλεμο κατά της Ελλάδας. Βλέπε Ελληνοτουρκικός Πόλεμος (1897).
* 27 Απριλίου 1897: Η Ελλάδα χάνει στον πόλεμο, συμφωνεί να παραδώσει την Κρήτη σε διεθνή διοίκηση. Επίσης προβαίνει σε μικρές εδαφικές παραχωρήσεις στη Θεσσαλία υπέρ των Τούρκων και αναγκάζεται να πληρώσει μεγάλη αποζημίωση.
* 1898: Δημιουργία της Κρητικής Πολιτείας.
* 1904: Έναρξη του Μακεδονικού Αγώνα.
* 13 Οκτωβρίου 1904: Δολοφονία του Παύλου Μελά στη Μακεδονία.
* 13 Ιουνίου 1905: Ο πρωθυπουργός Θεόδωρος Δηλιγιάννης δολοφονήθηκε.
* 1908: Κρήτες βουλευτές κηρύττουν μονομερή ένωση με την Ελλάδα.
* Ιανουάριος 1910: Ο Στρατιωτικός σύνδεσμος αναγκάζει το Κοινοβούλιο και τον Βασιλιά Γεώργιο να συγκαλέσει Εθνοσυνέλευση για την αναθεώρηση του Συντάγματος της Ελλάδας.
* 6 Μαρτίου 1910: Μια διαμαρτυρία από τους δουλοπάροικους της Θεσσαλίας στο Κιλελέρ (οι οποίοι ζητούν αγροτική μεταρρύθμιση) καταστέλλεται βίαια από τον Στρατό.
* 2 Οκτωβρίου 1910: Ο Ελευθέριος Βενιζέλος γίνεται Πρωθυπουργός της Ελλάδας.

### Α΄ Βαλκανικός Πόλεμος

* 8 Οκτωβρίου 1912: Τα μέλη του Βαλκανικού Συνασπισμού, αφότου εξέδωσαν τελεσίγραφα, κηρύττουν πόλεμο στην Τουρκία. Ο Α΄ Βαλκανικός Πόλεμος αρχίζει.
* 9-11 Οκτωβρίου 1912: Μάχη του Σαρανταπόρου. Νίκη των Ελλήνων και απελευθέρωση Κατερίνης και Κοζάνης.
* 19-20 Οκτωβρίου 1912: Μάχη των Γιαννιτσών. Απελευθέρωση των Γιαννιτσών και άνοιγμα του δρόμου προς τη Θεσσαλονίκη.
* 20 Οκτωβρίου 1912: Μάχη της Νικόπολης. Απελευθέρωση της Πρέβεζας την επόμενη ημέρα.
* 21-23 Οκτωβρίου 1912: Μάχη στα Πέντε Πηγάδια. Ανεπιτυχής προσπάθεια απελευθέρωσης των Ιωαννίνων.
* 22-24 Οκτωβρίου 1912: Μια ελληνική μεραρχία που οδεύει προς το Μοναστήρι ηττάται στη μάχη του Σόροβιτς.
* 26 Οκτωβρίου 1912: Ο ελληνικός στρατός εισέρχεται στη Θεσσαλονίκη. Το μεγαλύτερο μέρος της νότιας Μακεδονίας καταλαμβάνεται από την Ελλάδα.
* 5 Νοεμβρίου 1912: Εξέγερση της Χειμάρρας. Απελεύθερωση των Χειμαρριωτών με τη συνδρομή του ελληνικού στρατού και εκκαθάριση της περιοχής από οθωμανικά στρατεύματα.
* 28-29 Νοεμβρίου 1912: Μάχη του Δρίσκου. Μάχη στην τοποθεσία Δρίσκος μεταξύ του εθελοντικού σώματος των Γαριβαλδινών και των Οθωμανών που προστάτευαν τα Ιωάννινα. Οι Γαριβαλδινοί ηττούνται, νεκρός μεταξύ άλλων και ο Λορέντζος Μαβίλης.
* 29-30 Νοεμβρίου 1912: Μάχη τον Πεστών. Επιτυχής έκβαση της μάχης για την κατάληψη του ομώνυμου χωριού και άνοιγμα του δρόμου για την επίθεση προς το Μπιζάνι.
* 3 Δεκεμβρίου 1912: Ναυμαχία της Έλλης. Νίκη των Ελλήνων και εγκλωβισμός του Οθωμανικού στόλου στα στενά των Δαρδανελλίων.
* 20 Δεκεμβρίου 1912: Κατάληψη της Κορυτσάς. Νίκη των Ελλήνων και αρχή της απελευθέρωσης της Ηπείρου.
* 5 Ιανουαρίου 1913: Ναυμαχία της Λήμνου. Νίκη των Ελλήνων και εξασφάλισης απόλυτης κυριαρχίας στο Αιγαίο Πέλαγος για τα επόμενα δέκα χρόνια.
* 19-21 Φεβρουαρίου 1913: Μετά την υπέρβαση των οθωμανικών οχυρώσεων στη Μάχη του Μπιζανίου, ο ελληνικός στρατός καταλαμβάνει τα Ιωάννινα. Η Ήπειρος απελευθερώνεται.
* 18 Μαρτίου 1913: Ο Βασιλιάς Γεώργιος Α΄ δολοφονείται στη Θεσσαλονίκη.
* 30 Μαΐου 1913: Υπογραφή της Συνθήκης του Λονδίνου. Τέλος του Πρώτου Βαλκανικού Πολέμου. Η Ελλάδα προσαρτά μεγάλες εδαφικές εκτάσεις: σημαντικά τμήματα της Μακεδονίας, την Ήπειρο, επανακτά το μικρό τμήμα της Θεσσαλίας που χάθηκε το 1897, την Κρήτη και πολλά νησιά του Αιγαίου.

### Β΄ Βαλκανικός Πόλεμος

* 16 Ιουνίου 1913: Βουλγαρικές δυνάμεις εισβάλουν κατά της Ελλάδας και της Σερβίας. Έναρξη του Β΄ Βαλκανικού Πολέμου.
* 19-21 Ιουνίου 1913: Νίκη της Ελλάδας στη Μάχη του Κιλκίς-Λαχανά.
* 22-23 Ιουνίου 1913: Νίκη της Ελλάδας στη Μάχη της Δοϊράνης.
* 8-18 Ιουλίου 1913: Έλληνες και Βούλγαροι καταλήγουν σε αιματηρό αδιέξοδο στη Μάχη Κρέσνας-Σμιτλή-Τζουμαγιάς.
* 10 Αυγούστου 1913: Υπογραφή της Συνθήκης του Βουκουρεστίου. Ο Β΄ Βαλκανικός Πόλεμος τελειώνει. Η Ελλάδα προσαρτά σημαντικό μέρος της Μακεδονίας.

### Εθνικός Διχασμός

* 1914: Σύμφωνα με το Πρωτόκολλο της Κέρκυρας η Βόρεια Ήπειρος γίνεται αυτόνομη περιοχή εντός της Αλβανίας. Αρχή της Γενοκτονίας των Ελλήνων.
* Ιανουάριος 1915: Ξεκινά ο Εθνικός Διχασμός.
* Οκτώβριος 1915: Γαλλικές και Βρετανικές δυνάμεις αποβιβάζονται στη Θεσσαλονίκη, ανοίγοντας το μέτωπο Μακεδονικό Μέτωπο.
* Απριλίου 1916: Η αυτονομία της Βορείου Ηπείρου ανακαλείται από την αλβανική κυβέρνηση, κατά παράβαση του Πρωτοκόλλου της Κέρκυρας.
* 30 Αυγούστου 1916: Η Ελλάδα έχει δύο κυβερνήσεις: τη βασιλική κυβέρνηση στην Αθήνα και την "Προσωρινή Κυβέρνηση Εθνικής Αμύνης" του Βενιζέλου στη Θεσσαλονίκη.
* 18 Νοεμβρίου 1916: Νοεμβριανά. Γαλλικές και Βρετανικές δυνάμεις εισχωρούν στη Θεσσαλία και μπαίνουν στη Λάρισα.
* 21 Νοεμβρίου 1916: Ο *[[HMHS Βρεταννικός|Βρετανικός]]*, Βρετανικό εμπορικό πλοίο, βυθίζεται σε ορυχείο κοντά στην Κέα. 30 άνθρωποι πεθαίνουν.
* Ιούνιος 1917: Γαλλικές και Βρετανικές δυνάμεις καταλαμβάνουν τον Πειραιά, βομβαρδίζουν την Αθήνα και αναγκάζουν τον ελληνικό στόλο να παραδοθεί. Ο δεύτερος γιος του Κωνσταντίνου, Αλέξανδρος, γίνεται Βασιλιάς και ο Βενιζέλος ξαναγίνεται Πρωθυπουργός.
* 19 Αυγούστου 1917: Η Μεγάλη Πυρκαγιά της Θεσσαλονίκης καταστρέφει το μεγαλύτερο μέρος της πόλης.

### Α΄ Παγκόσμιος Πόλεμος

* Ιούλιος 1917: Επίσημη ένταξη της Ελλάδας στην Αντάντ. Η Ελλάδα κηρύσσει πόλεμο ενάντια στις Κεντρικές Δυνάμεις.
* 29-31 Μαΐου 1918: Μάχη του Σκρα. Νίκη των ελληνικών στρατευμάτων.
* 18 Σεπτεμβρίου 1918: Μάχη της Δοϊράνης νίκη Ελλήνων και συμμάχων εναντίον των Βουλγάρων.
* 2-5 Αυγούστου 1918: Ανθελληνικές ταραχές στο Τορόντο
* 30 Οκτωβρίου 1918: Υπογραφή της Ανακωχής του Μούδρου, η οποία τερμάτισε τις συγκρούσεις του Α΄ Παγκοσμίου Πολέμου στην Εγγύς Ανατολή.

### Μικρασιατική Εκστρατεία

* 1918-1923: Συμμαχική κατοχή της Κωνσταντινούπολης από τη Βρετανία, τη Γαλλία, την Ελλάδα και την Ιταλία.
* 1 Ιανουαρίου 1919: Αναχωρούν από την Ελλάδα ατμοπλοϊκώς για τη Μεσημβρινή Ρωσία μονάδες του Α΄ Σώματος Στρατού (2η και 13η μεραρχία) για να ενισχύσουν τις δυνάμεις των συμμάχων της Αντάντ και των Ρώσων εθνικιστών που μάχονται τους Ερυθρούς-Μπολσεβίκους. Διοικητής του εκστρατευτικού σώματος είναι ο υποστράτηγος Κ. Νίδερ.
* 15 Μαΐου 1919: Ο ελληνικός στρατός αποβιβάζεται στη Σμύρνη. Έναρξη της Μικρασιατικής εκστρατείας.
* 27 Ιουνίου-4 Ιουλίου 1919: Μάχη του Αϊδινίου.
* 27 Νοεμβρίου 1919: Υπογραφή της Συνθήκης του Νεϊγύ. Η Ελλάδα προσαρτά τη Δυτική Θράκη.
* 10 Αυγούστου 1920: Υπογραφή της Συνθήκης των Σεβρών. Η Ελλάδα προσαρτά την Ανατολική Θράκη και της ανατίθεται η διοίκηση της ζώνης της Σμύρνης για 5 χρόνια. 
* 12 Αυγούστου 1920: Πρώτη απόπειρα δολοφονίας εναντίον του Βενιζέλου στον σιδηροδρομικό σταθμό Γκαρ ντε Λυών στο Παρίσι.
* 13 Αυγούστου 1920: Δολοφονία του Ίωνα Δραγούμη στην Αθήνα.
* Νοέμβριος 1920: Ο Βενιζέλος χάνει στις εκλογές.
* 25 Οκτωβρίου 1920: Ο Βασιλιάς Αλέξανδρος Α΄ πεθαίνει ξαφνικά από λοίμωξη που προκλήθηκε από το δάγκωμα ενός πιθήκου των βασιλικών κήπων.
* 17 Νοεμβρίου: Μετά τον θάνατο του εγγονού της, η Βασίλισσα Όλγα γίνεται αντιβασιλέας της Ελλάδος, μέχρι την επιστροφή του γιου της.
* 19 Δεκεμβρίου 1920: Ο Κωνσταντίνος επιστρέφει ως Βασιλιάς, μετά από δημοψήφισμα.
* 9-12 Ιανουαρίου 1921: Πρώτη Μάχη του Ινονού.
* 26-31 Μαρτίου 1921: Δεύτερη Μάχη του Ινονού.
* 16 Ιουλίου 1921: Κατάληψη της Κιουτάχειας.
* 18 Ιουλίου 1921: Καταληψη του Εσκί Σεχιρ.
* 1921: Απόπειρα δολοφονίας κατά του Γεωργίου Παπανδρέου.
* 26 Αυγούστου-13 Σεπτεμβρίου 1921: Μάχη του Σαγγαρίου.
* 26-30 Αυγούστου 1922: Μάχη του Τουμλού Μπουνάρ.
* 9 Σεπτεμβρίου 1922: Ο τουρκικός στρατός μπαίνει στη Σμύρνη. Ο μητροπολίτης Χρυσόστομος Σμύρνης δολοφονείται.
* 13 Σεπτεμβρίου 1922: Καταστροφή της Σμύρνης. Περίπου 100.000 Έλληνες χάνουν τη ζωή τους.
* Σεπτέμβριος 1922: Ο Βενιζέλος επιστρέφει στην Ελλάδα.
* 27 Σεπτεμβρίου 1922: Ο Γεώργιος Β΄ γίνεται Βασιλιάς της Ελλάδας.
* 28 Νοεμβρίου 1922: Σύμφωνα με την ετυμηγορία της Δίκης των Έξι, ο πρώην Πρωθυπουργός Δημήτριος Γούναρης, ο Αρχηγός του Ελληνικού Στρατού Γεώργιος Χατζανέστης και τέσσερις άλλοι πολιτικοί εκτελούνται ως υπεύθυνοι για τη μικρασιατική Καταστροφή.
* 24 Ιουλίου 1923: Υπογραφή της Συνθήκης της Λωζάνης. Οι Έλληνες της Κωνσταντινούπολης, της Ίμβρου και της Τενέδου εξαιρούνται από την ανταλλαγή πληθυσμών. Τα νησιά Ίμβρος και Τένεδος γίνονται αυτόνομα κατά το άρθρο 14, της συνθήκης το οποίο δεν εφαρμόστηκε ποτέ.

### Αποκατάσταση της σταθερότητας

* 1923: Η Ελλάδα αντιμετωπίζει μεγάλο προσφυγικό πρόβλημα με την άφιξη περίπου 1,5 εκατομμυρίων Ελλήνων από τη Μικρά Ασία (σύμφωνα με την συμφωνία ανταλλαγής πληθυσμών της Συνθήκης της Λωζάνης). Ο πληθυσμός της Ελλάδας αυξήθηκε κατά ένα τρίτο σε περίοδο λίγων μηνών. Μάλιστα η Ελλάδα αντιμετώπιζε τεράστια οικονομικά προβλήματα. 
* 31 Αυγούστου 1923: Ιταλική εισβολή στη Κέρκυρα. Οι δυνάμεις του Μουσολίνι βομβαρδίζουν και καταλαμβάνουν την Κέρκυρα για σύντομο διάστημα.
* Οκτώβριος 1923: Λαμβάνει χώρα το κίνημα Λεοναρδόπουλου-Γαργαλίδη.
* 16 Δεκεμβρίου 1923: Το βενιζελικό Κόμμα των Φιλελευθέρων κερδίζει τις εκλογές.
* 19 Δεκεμβρίου 1923: Ζητείται από τον Γεώργιο Β΄ να εγκαταλείψει τη χώρα. Ο ναύαρχος Παύλος Κουντουριώτης ονομάζεται αντιβασιλιάς.

## Δεύτερη Ελληνική Δημοκρατία (1924-1935)

* 25 Μαρτίου 1924: Η Ελλάδα γίνεται δημοκρατία. Ο Παύλος Κουντουριώτης γίνεται ο πρώτος Πρόεδρος της Ελλάδας.
* 13 Απριλίου 1924: Πραγματοποιείται δημοψήφισμα το οποίο εγκρίνει την αλλαγή του συντάγματος.
* 7 Οκτωβρίου 1924: Αποτυχημένο στρατιωτικό πραξικόπημα.
* 15 Μαρτίου 1925: Λαμβάνει χώρα επιτυχημένο πραξικόπημα υπό την ηγεσία του Θεόδωρου Πάγκαλου. Ο Πρόεδρος Παύλος Κουντουριώτης παραιτείται.
* 22 Οκτωβρίου 1925: Λαμβάνει χώρα το επεισόδιο του Πετριτσίου με αντίπαλο τη Βουλγαρία. Η Ελλάδα τιμωρήθηκε με πρόστιμο, αλλά καταφέρνει να σταματήσει τις επιθέσεις των κομιτατζήδων της Εσωτερικής Μακεδονικής Επαναστατικής Οργάνωσης στη Μακεδονία.
* 23 Αυγούστου 1926: Ο στρατηγός Πάγκαλος ανατρέπεται μετά από πραξικόπημα. Ορκίζεται Υπηρεσιακή κυβέρνηση υπό τον Γεώργιο Κονδύλη.
* 1928: Ο Βενιζέλος επιστρέφει από την εξορία και οι Φιλελεύθεροι κερδίζουν τις εκλογές.
* 26 Σεπτεμβρίου 1932: Το χωριό της Ιερισσού στη Χαλκιδική καταστράφηκε από ισχυρό σεισμό. Αναφέρθηκαν 161 νεκροί.
* Μάρτιος 1933: Ένα φιλοβενιζελικό πραξικόπημα αποτυγχάνει.
* 23 Απριλίου 1933: Η Κως επλήγη από σεισμό. 200 άνθρωποι πεθαίνουν.
* 6 Ιουνίου 1933: Δεύτερη απόπειρα δολοφονίας εναντίον του Βενιζέλου στην Αθήνα.
* Μάρτιος του 1935: Το Κίνημα του 1935, υπό τις διαταγές του Ελευθέριου Βενιζέλου και του Νικολάου Πλαστήρα, αποτυγχάνει. Ο Βενιζέλος φεύγει στη Γαλλία. Ο Βενιζέλος πέθανε στο Παρίσι την επόμενη χρονιά. Οι φιλοβενιζελικοί και φιλοδημοκρατικοί αξιωματούχοι των Ενόπλων Δυνάμεων εκκαθαρίζονται.
* 10 Οκτωβρίου 1935: Λαμβάνει χώρα πραξικόπημα υπό τον Γεώργιο Κονδύλη το οποίο καταργεί τη Δημοκρατία και σηματοδοτεί μια επιστροφή στη μοναρχία. Αυτή η εξέλιξη επιβεβαιώνεται από στημένο δημοψήφισμα αργότερα το ίδιο έτος.

## Αποκατάσταση της μοναρχίας στην Ελλάδα (1935-1967)

* 3 Νοεμβρίου 1935: Ο Γεώργιος Β΄ αποκαθίσταται στον θρόνο.

### Κίνημα της 4ης Αυγούστου (1936-1940)

* 4 Αυγούστου 1936: Ο στρατηγός Ιωάννης Μεταξάς κηρύσσει αναλαμβάνει την εξουσία, πραξικοπηματικά.
* 15 Δεκεμβρίου 1937: Αρχίζει η Ελληνική επιχείρηση της Εν Κα Βε Ντε
* 15 Αυγούστου 1940: Ιταλικό υποβρύχιο τορπιλίζει και βυθίζει το καταδρομικό *[[Έλλη Ι (καταδρομικό)|Έλλη]]*.

### Β΄ Παγκόσμιος Πόλεμος (1940-1944)

#### Ελληνοϊταλικός πόλεμος και Μάχη της Ελλάδας (1940-1941)

* 28 Οκτωβρίου 1940: Μετά την απόρριψη του ιταλικού τελεσιγράφου το οποίο ζητούσε συνθηκολόγηση και παράδοση της ελληνικής κυβέρνησης, οι ιταλικές δυνάμεις εισέβαλαν στην Ελλάδα. Αρχίζει ο Ελληνοϊταλικός πόλεμος.
* 13 Νοεμβρίου 1940: Ολοκληρώνεται η Μάχη της Πίνδου, όπου οι Έλληνες νικούν κατά κράτος του Ιταλούς.
* 14 Νοεμβρίου 1940: Οι ελληνικές δυνάμεις εισχωρούν σε αλβανικό έδαφος.
* 24 Δεκεμβρίου 1940: Ο ελληνικός στρατός έχει καταλάβει ουσιαστικά ολόκληρη τη Βόρειο Ήπειρο.
* 1941: Η Τουρκία κινητοποιεί όλους τους Έλληνες ηλικίας 18-45 ετών και τους απελάσσει σε τάγματα εργασίας στην κεντρική Ανατολία.
* 29 Ιανουαρίου 1941: Θάνατος του Ιωάννη Μεταξά στην Αθήνα.
* 1 Μαρτίου 1941: Σεισμός στη Λάρισα. Χάνουν τη ζωή τους 40 άτομα και εκατοντάδες τραυματίζονται.
* 9-20 Μαρτίου 1941: Η Ιταλική Εαρινή Επίθεση αποτυγχάνει να εκδιώξει τις ελληνικές δυνάμεις.
* 6 Απριλίου 1941: Ο γερμανικός στρατός εισβάλλει στην Ελλάδα.
* 11-12 Απριλίου 1941: Μάχη της στενωπού Κλειδίου.
* 18 Απριλίου 1941: Ο γερμανικός στρατός προελαύνει προς την Αθήνα. Ο πρωθυπουργός Αλέξανδρος Κορυζής αυτοκτονεί.
* 20 Απριλίου 1941: Ο Πρώτος Ελληνικός Στρατός παραδίδεται στους Γερμανούς.
* 21 Απριλίου 1941: Οι γερμανικές δυνάμεις καταφέρουν να διαπεράσουν τη Γραμμή Μεταξά.
* 22 Απριλίου 1941: Ο Βασιλιάς, η Βασιλική οικογένεια και η Κυβέρνηση εγκαταλείπουν την Αθήνα και καταφεύγουν στην Κρήτη.
* 27 Απριλίου 1941: Ο γερμανικός στρατός μπαίνει στην Αθήνα. Η ελληνίδα συγγραφέας Πηνελόπη Δέλτα αυτοκτονεί. Η Ναζιστική σημαία υψώνεται στην Ακρόπολη. Ο Εύζωνας Κωνσταντίνος Κουκκίδης θυσιάζεται, τυλιγμένος με μια ελληνική σημαία.
* Μάιος 1941: Οι Συμμαχικές δυνάμεις επιβάλλουν ναυτικό αποκλεισμό της Ελλάδας. Όλες οι εισαγωγές σταματούν, ακόμη και αυτές των τροφίμων.
* 4 Μαΐου 1941: Από σεβασμό για τον ελληνικό λαό, ο Χίτλερ δίνει διαταγή στη Βέρμαχτ να μην συλλάβει αιχμαλώτους πολέμου και επιτρέπει στους Έλληνες να έχουν όπλα.
* 20 Μαΐου 1941: Αρχίζει η Μάχη της Κρήτης.
* 22 Μαΐου 1941: Ο Βασιλιάς, η Βασιλική οικογένεια και η Κυβέρνηση καταφεύγουν στην Αλεξάνδρεια.
* 1 Ιουνίου 1941: Οι εναπομείναντες υπερασπιστές των Σφακίων παραδίδονται στον γερμανικό στρατό.

#### Γερμανική κατοχή και Ελληνική Αντίσταση (1941-1944)

* 30 Μαΐου 1941: Η πρώτη πράξη της αντίστασης στην Αθήνα. Ο Μανώλης Γλέζος και ο Απόστολος Σάντας υποστέλνουν τη σημαία της Ναζιστικής Γερμανίας στην Ακρόπολη.
* 27 Σεπτεμβρίου 1941: Ημέρα ίδρυσης του Εθνικού Απελευθερωτικού Μετώπου (ΕΑΜ), της μεγαλύτερη ομάδας αντίστασης.
* 28-29 Σεπτεμβρίου 1941: Οι βουλγαρικές δυνάμεις καταστέλνουν μια αυθόρμητη εξέγερση στη Δράμα. Έχασαν τη ζωή τους 3.000 άτομα.
* 17 Οκτωβρίου 1941: Οι Ναζί εκτελούν τον ανδρικό πληθυσμό του χωριού των Κερδυλλίων και ύστερα το καίνε, σκοτώνοντας συνολικά 235 άτομα.
* 23-28 Οκτωβρίου 1941: Ναζιστικά στρατεύματα προβαίνουν σε μαζικές εκτελέσεις των κατοίκων των χωριών Μεσόβουνο, Κλειστό, Κυδωνία και Αμπελόφυτο.
* Χειμώνας 1941-1942: Πείνα στην Κατοχή. Πάνω από 300.000 Έλληνες έχασαν τη ζωή τους κατά τη διάρκεια της κατοχής, με τα επίπεδα θνησιμότητας να φτάνουν στο αποκορύφωμα τους κατά τη διάρκεια του χειμώνα.
* 1942: Τουρκία: Επιβάλλεται ο φόρος Βαρλίκ Βεργκισί. Ο φόρος επιβάλλεται στους Έλληνες της Τουρκίας (καθώς και σε άλλα έθνη, κυρίως μη μουσουλμανικά), με αποτέλεσμα την οικονομική καταστροφή τους.
* Ιούνιος 1942: Ο Ελληνικός λαϊκός Απελευθερωτικός Στρατός αρχίζει τις επιχειρήσεις του στα βουνά.
* Καλοκαίρι 1942: Η ανυπόφορη κατάσταση στο εσωτερικό και η πίεση της εξόριστης ελληνικής κυβέρνησης πείθουν τους Βρετανούς να χαλαρώσουν τον ναυτικό αποκλεισμό. Ο Διεθνής Ερυθρός Σταυρός είναι σε θέση να διανέμει τρόφιμα σε επαρκείς ποσότητες.
* 25 Νοεμβρίου 1942: Η γέφυρα Γοργοποτάμου ανατινάχθηκε χάρη σε μια κοινή επιχείριση Ελλήνων ανταρτών και βρετανών σαμποτέρ (μάχη του Γοργοποτάμου). Αυτή η επιτυχημένη επιχείρηση έφραξε τη γερμανική μεταφορά πυρομαχικών από την Ελλάδα προς το ναζιστικό Σώμα της Αφρικής υπό την ηγεσία του Ρόμμελ.
* 27 Φεβρουαρίου 1943: Πεθαίνει σε βαθιά γεράματα ο ποιητής Κωστής Παλαμάς. Η κηδεία του γίνεται δημόσια εκδήλωση διαμαρτυρίας προς τις αρχές κατοχής.
* Μάρτιος 1943: Οι Γερμανοί αρχίζουν μαζικές εκτοπίσεις Εβραίων της Θεσσαλονίκης προς το στρατόπεδο συγκέντρωσης Άουσβιτς. Όταν τελείωσε ο πόλεμος τον Μάιο του 1945, περίπου 60.000 Εβραίοι από την Ελλάδα δολοφονήθηκαν.
* 16 Αυγούστου 1943: Οι Ναζί εκτελούν 317 κατοίκους του χωριού Κομμένο και ύστερα ανατινάζουν το χωριό.
* Σεπτεμβρίου 1943: Οι ναζιστικές προσπάθειες εξουδετέρωσης των Εβραίων της Αθήνας αποτυγχάνουν, χάρη στις συνδυασμένες προσπάθειες του Αρχιεπισκόπου Δαμασκηνού, της ελληνικής αντίστασης και του ελληνικού λαού.
* 13 Σεπτεμβρίου 1943: Πάνω από 5.000 Ιταλοί στρατιώτες στην Κεφαλονιά εκτελούνται από τους Ναζί ή σκοτώνονται στη θάλασσα, λόγω της κατάληψης του νησιού από τη Γερμανία μετά τη συνθηκολόγηση των Ιταλών και την ένταξη των δεύτερων στους Συμμάχους.
* 26 Σεπτεμβρίου-16 Νοεμβρίου 1943: Λαμβάνει χώρα η Μάχη της Λέρου, το αποκορύφωμα της μάχης της Δωδεκανήσου.
* 13 Δεκεμβρίου 1943: Σφαγή των Καλαβρύτων.
* 10 Μαρτίου 1944: Ιδρύεται η Πολιτική Επιτροπή Εθνικής Απελευθέρωσης υπό τον έλεγχο του ΕΑΜ.
* 10 Ιουνίου 1944: Σφαγή του Διστόμου. 218 άμαχοι δολοφονούνται. Το χωριό λεηλατήθηκε και κάηκε.

#### Απελευθέρωση

* 12 Οκτωβρίου 1944: Η Αθήνα απελευθερώνεται και η ελληνική εξόριστη κυβέρνηση επιστρέφει, με τον Γιώργο Παπανδρέου να γίνεται πρωθυπουργός.
* 18 Οκτωβρίου 1944: Ο Πρωθυπουργός Γιώργος Παπανδρέου και η κυβέρνηση εθνικής ενότητας επιστρέφουν στην Ελλάδα.
* 3 Δεκεμβρίου 1944: Λαμβάνουν χώρα τα Δεκεμβριανά. Αστυνομικοί και βρετανικά στρατεύματα σκοτώνουν 28 άτομα στην Αθήνα.
* 4 Δεκεμβρίου 1944: Ο Γιώργος Παπανδρέου επιχειρεί να παραιτηθεί.
* 12 Δεκεμβρίου 1944: Ο ΕΛΑΣ κατέχει σχεδόν όλη την Αθήνα και τα περίχωρά της.
* 12 Φεβρουαρίου 1945: Το ΕΑΜ και η ελληνική κυβέρνηση υπογράφουν τη συμφωνία της Βάρκιζας.
* 16 Ιουνίου 1945: Ο Άρης Βελουχιώτης (πρώην ηγέτης του ΕΛΑΣ) σκοτώθηκε ή αυτοκτόνησε.
* 17 Οκτωβρίου 1945: Ο Αρχιεπίσκοπος Δαμασκηνός αναλαμβάνει το αξίωμα του αντιβασιλέα, σε μια προσπάθεια σταθεροποίησης της χώρας.
* 24 Οκτωβρίου 1945: Η Ελλάδα γίνεται ιδρυτικό μέλος των Ηνωμένων Εθνών.

### Εμφύλιος Πόλεμος (1946-1949)

* Μάρτιος 1946: Ξεκινούν μάχες εναντίον Κυβέρνησης και Κομμουνιστών.
* 28 Σεπτεμβρίου 1946: Λαμβάνει χώρα εθνικό δημοψήφισμα, στο οποίο εγκρίνεται η αποκατάσταση της συνταγματικής μοναρχίας.
* 1946: Ο βασιλιάς Γεώργιος Β΄ επιστρέφει στην Ελλάδα.
* 20 Ιανουαρίου 1947: Το πλοίο Χειμάρρα βυθίζεται, με αποτέλεσμα τον θάνατο 391 ατόμων. Αυτό είναι το πιο θανατηφόρο ναυάγιο στη νεότερη ελληνική ιστορία. Παραμένει άγνωστο αν η αιτία του ναυαγίου ήταν ο κακός καιρός, η πρόσκρουση σε κάποια νάρκη ή σαμποτάζ.
* 1 Απριλίου 1947: Ο Βασιλιάς Γεώργιος Β΄ πεθαίνει από ξαφνική καρδιακή ανακοπή στο παλάτι των Αθηνών. Λόγω της ημέρας, κάποιοι Έλληνες δεν το πιστεύουν και θεωρούν ότι είναι αστείο. Διάδοχος ορίστηκε ο αδερφός του Παύλος.
* Δεκέμβριος 1947: Σε μάχη σε περιοχή κοντά στην Κόνιτσα περίπου 1.200 κομμουνιστές μαχητές χάνουν τη ζωή τους.
* 1948: Οι Κομμουνιστές φτάνουν στο απόγειο της δύναμής τους.
* 7 Μαρτίου 1948: Τα Δωδεκάνησα ενσωματόνονται στην Ελλάδα.
* Αύγουστος 1949: Ο στρατηγός Αλέξανδρος Παπάγος αρχίζει μια μεγάλη αντεπίθεση εναντίον των Κομμουνιστικών δυνάμεων που μάχονται στη βόρεια Ελλάδα, ωθώντας τους να καταφύγουν στην Αλβανία.
* 16 Οκτωβρίου 1949: Ο Νίκος Ζαχαριάδης, διοικητής των κομμουνιστών ανταρτών, ανακοινώνει κατάπαυση του πυρός, δίνοντας τέλος στον Εμφύλιο Πόλεμο, ο οποίος διήρκεσε 3.5 χρόνια.

### Μεταπολεμική Ελλάδα (1950-1967)

* 10 Ιανουαρίου 1950: Η νήσος Θήρα εκκενώνεται, καθώς το ηφαίστειο της Θήρας εκρήγνυται για τέταρτη φορά κατά τον 20ό αιώνα.
* 9 Δεκεμβρίου 1950: Η Ελλάδα συμμετέχει στον Πόλεμος της Κορέας στο πλευρό της Νότιας Κορέας και του Ο.Η.Ε. Μέχρι το τέλος του πολέμου το 1953, 194 Έλληνες στρατιώτες σκοτώθηκαν.
* 18 Φεβρουαρίου 1952: Η Ελλάδα και η Τουρκία γίνονται μέλη του ΝΑΤΟ.
* Αύγουστος 1953: Σεισμός μεγέθους 7.2 βαθμών της κλίμακας Ρίχτερ χτυπά τα Ιόνια νησιά. Ο σεισμός είχε μέγιστη ένταση Μερκάλι επιπέδου Χ (*Ακραίος*). Ο σεισμός στοίχισε στη ζωή σε περίπου 445 με 800 άτομα.
* 30 Απριλίου 1954: Οι Σοφάδες επηρεάζονται από σεισμό. 25 άνθρωποι χάνουν τη ζωή τους.
* 6-7 Σεπτεμβρίου 1955: Λαμβάνει χώρα το πογκρόμ της Κωνσταντινούπολης, το οποίο στρέφεται (κυρίως) κατά των Ελλήνων της Πόλης. Συνολικά 16 Έλληνες χάνουν τη ζωή τους, ενώ πολλοί άλλοι τραυματίστηκαν σοβαρά, βιάστηκαν ή χτυπήθηκαν από όχλους. Χιλιάδες ελληνόκτητα κτίρια καταστράφηκαν ή υπέστησαν ζημιές, επιταχύνοντας τη μετανάστευση των Ελλήνων από την πόλη.
* 1956: Λαμβάνει χώρα απόπειρα πραξικοπήματος κατά του Βασιλιά Παύλου από μια ομάδα συνταγματαρχών.
* 9 Ιουλίου 1956: Σεισμός χτυπά την Αμοργό με ένταση 7.7 βαθμών ρίχτερ. Η μέγιστη ένταση Μερκάλι του σεισμού έφτασε το επίπεδο ΙΧ (*Βίαιος*). Το τρέμουλο και το τσουνάμι στοίχισαν τη ζωή σε 53 άτομα. Μερικά λεπτά μετά τον κύριο σεισμό, εκδηλώθηκε σεισμός ύψους 7.2 ρίχτερ.
* 1959: Η υπόθεση Μέρτεν επηρεάζει την ελληνική πολιτική σκηνή.
* 27 Μαΐου 1963: Ο πολιτικός Γρηγόρης Λαμπράκης δολοφονείται.
* 17 Ιουνίου 1963: Ο Κωνσταντίνος Καραμανλής παραιτείται από την πρωθυπουργία μετά από διαφωνία του με τον βασιλιά Παύλο.
* Νοέμβριος 1963: Η Ένωσις Κέντρου (υπό τον Γιώργο Παπανδρέου) κερδίζει τις εκλογές. Ο Καραμανλής αυτοεξορίζεται στο Παρίσι.
* 6 Μαρτίου 1964: Η βασιλική κυβέρνηση ανακοινώνει τον θάνατο του Βασιλιά Παύλου. Στην Αθήνα όμως κυκλοφορούν φήμες κατά τις οποίες ο βασιλιάς Παύλος πέθανε αρκετές μέρες νωρίτερα. Νέος βασιλιάς ενθρονίστηκε ο γιος και διάδοχος του Παύλου, Κωνσταντίνος Β΄.
* 1964: Η κυβέρνηση της Άγκυρας ανακαλεί την Ελληνοτουρκική σύμβαση της Άγκυρας του 1930. Σημαντικό μέρος των Ελλήνων της Πόλης απελαύνεται από την Τουρκία με προθεσμία δύο ημερών. Λόγω των πράξεων της τουρκικής κυβέρνησης η ελληνική κοινότητα στην Κωνσταντινούπολη μειώνεται από 100.000 άτομα το 1955 σε 48.000 το 1965.
* 15 Ιουλίου 1965: Αποστασία του 1965. Ο Βασιλιάς Κωνσταντίνος Β΄ και μια ομάδα πολιτικών υποχρεώνουν τον πρωθυπουργό Γιώργο Παπανδρέου να παραιτηθεί.
* 7 Δεκεμβρίου 1966: Το Ε/Γ-Ο/Γ Ηράκλειο βυθίζεται στο Μυρτώο Πέλαγος. 247 άνθρωποι χάνουν τη ζωή τους. Το ναυάγιο του πλοίου είναι το χειρότερο ναυάγιο της μεταπολεμικής Ελλάδας.
* 1966-1980: 160.000 Έλληνες μεταναστεύουν στις ΗΠΑ.

## Στρατιωτική δικτατορία (1967-1974)

* 21 Απριλίου 1967: Εκδηλώνεται το πραξικόπημα της 21ης Απριλίου 1967.
* 13 Δεκεμβρίου 1967: Το αντικίνημα που οργάνωσε ο Βασιλιάς Κωνσταντίνος Β΄ αποτυγχάνει και ο ίδιος εγκαταλείπει τη χώρα.
* 13 Αυγούστου 1968: Ο Αλέξανδρος Παναγούλης προβαίνει σε απόπειρα δολοφονίας κατά του δικτάτορα Γεωργίου Παπαδόπουλου.
* 1 Νοεμβρίου 1968: Ο Γεώργιος Παπανδρέου πεθαίνει. Η κηδεία του γίνεται η αφορμή να λάβει χώρα μια μεγάλη αντιδικτατορική διαδήλωση.
* 1971: Η τουρκική κυβέρνηση κλείνει την Ιερά Θεολογική Σχολή της Χάλκης, τη σημαντικότερη θεολογική της σχολή της Ορθοδοξίας. Παρά τις διεθνείς πιέσεις για την επαναλειτουργία της, η Τουρκία είναι ανένδοτη.
* 2 Μαρτίου 1972: Εκκλησιαστικό πραξικόπημα στην Κύπρο. Το πραξικόπημα απέτυχε να καθαιρέσει τον Μακάριο από την Προεδρία.
* 1 Ιουνίου 1973: Ο δικτάτορας Γεώργιος Παπαδόπουλος ανακηρύσσει την Ελλάδα δημοκρατία και ο ίδιος αυτοανακηρύσσεται πρόεδρος.
* 17 Νοεμβρίου 1973: Ολοκληρώνεται η εξέγερση του Πολυτεχνείου. Συνολικά 24 πολίτες και φοιτητές σκοτώθηκαν.
* 25 Νοεμβρίου 1973: Ο στρατηγός Δημήτριος Ιωαννίδης προβαίνει σε πραξικόπημα το οποίο ανατρέπει τον Παπαδόπουλο. Ο στρατιωτικός νόμος αποκαθίσταται.
* 15 Ιουλίου 1974: Το ελληνικό καθεστώς χρηματοδοτεί ένα πραξικόπημα στη Λευκωσία, το οποίο αντικαθιστά τον πρόεδρο Μακάριο Γ΄ με τον Νίκο Σαμψών.
* 20 Ιουλίου 1974: Η Τουρκία εισβάλλει στην Κύπρο.
* 23 Ιουλίου 1974: Ο Νίκος Σαμψών απομακρύνεται από το αξίωμά του και αντικαθίσταται από τον Γλαύκο Κληρίδη. Η κυβέρνηση του Σαμψών καταλύεται. Εγκρίνεται γενική κατάπαυση του πυρός.
* 23 Ιουλίου 1974: Ο Φαίδων Γκιζίκης, πρόεδρος διορισμένος από τη Χούντα, συγκαλεί συνάντηση πολιτικών της παλιάς φρουράς με τη συμμετοχή των διοικητών των ενόπλων δυνάμεων. Ο Κωνσταντίνος Καραμανλής αναλαμβάνει το πρωθυπουργικό αξίωμα.

## Τρίτη Ελληνική Δημοκρατία (1974–σήμερα)

* 24 Ιουλίου 1974: Ο Κωνσταντίνος Καραμανλής επιστρέφει με το αεροσκάφος της γαλλικής προεδρίας. Η δημοκρατία αποκαθίσταται.
* 14 Αυγούστου 1974: Δεύτερη φάση της επιχείρησης Αττίλας στην Κύπρο. Οι τουρκικές δυνάμεις καταλαμβάνουν το 37% του νησιού. Περίπου 3.000 άτομα αγνοούνται ή σκοτώθηκαν. 200.000 άτομα αναγκάζονται να εγκαταλείψουν τις εστίες τους.
* 14 Αυγούστου 1974: Η Ελλάδα αποχωρεί από το στρατιωτικό σκέλος του ΝΑΤΟ ως πράξη διαμαρτυρίας για την τουρκική εισβολή στην Κύπρο.
* 8 Σεπτεμβρίου 1974: Η Πτήση 841 της TWA έπεσε στο Ιόνιο πέλαγος. 79 επιβάτες και 9 μέλη του πληρώματος σκοτώνονται.
* 1 Οκτωβρίου 1974: Πεθαίνει ο Σπυρίδωνας Μαρινάτος, ένας από τους σημαντικότερους Έλληνες αρχαιολόγους του περασμένου αιώνα.
* 1974: Ο Μακάριος επανέρχεται στην προεδρία της Κύπρου.
* 13 Δεκεμβρίου 1974: Η μοναρχία καταργείται με δημοψήφισμα και το πολίτευμα της Ελλάδας αλλάζει σε κοινοβουλευτική δημοκρατία.
* 18 Δεκεμβρίου 1974: Ο Φαίδων Γκιζίκης αντικαθίσταται από τον Μιχαήλ Στασινόπουλο, ο οποίος γίνεται ο πρώτος εκλεγμένος πρόεδρος της Τρίτης Ελληνικής Δημοκρατίας.
* Αύγουστος 1975: Δίκη των πρωταίτιων της Χούντας.
* 3 Αυγούστου 1977: Ο κύπριος πρόεδρος Μακάριος πεθαίνει απροσδόκητα από καρδιακή προσβολή.
* 20 Ιουνίου 1978: Ο σεισμός στη Θεσσαλονίκη ύψους 6.2 Ρίχτερ χτυπά τη βόρεια Ελλάδα με μέγιστη ένταση Μερκάλι IX (βίαιος). Πενήντα άτομα σκοτώνονται
* 1980: Η Ελλάδα επιστρέφει στο στρατιωτικό σκέλος του ΝΑΤΟ.
* 1 Ιανουαρίου 1981: Η Ελλάδα γίνεται μέλος της Ευρωπαϊκής Κοινότητας.
* 24 Φεβρουαρίου 1981: Ένας ισχυρός σεισμός χτυπάει την Κόρινθο και την Αθήνα σκοτώνοντας 20 άτομα.
* 21 Οκτωβρίου 1981: Ο Ανδρέας Παπανδρέου γίνεται ο πρώτος σοσιαλιστής υπουργός της Ελλάδας.
* 2 Απριλίου 1986: Βομβιστική επίθεση στην πτήση 840 της TWA στον δρόμο για την Αθήνα. 4 άτομα έχασαν τη ζωή τους, ενώ το αεροπλάνο προσγειώθηκε με ασφάλεια. 
* 13 Σεπτεμβρίου 1986: Ο σεισμός στην Καλαμάτα προκαλεί σοβαρές ζημιές και 20 άτομα έχασαν τη ζωή τους.
* 1987: Κρίση στο Αιγαίο. Ο πρωθυπουργός Ανδρέας Παπανδρέου διατάζει τη βύθιση του Σισμίκ αν βρεθεί να πλέει σε ελληνικά ύδατα. 
* 1989: Ξεσπά πολιτική κρίση στη χώρα μετά από αρκετές εκλογές όπου κανένα κόμμα δεν κέρδισε ένα επαρκές ποσοστό της λαϊκής ψήφου ενώ κανένα δεν επιθυμούσε να συμμετάσχει σε κάποιο συνασπισμό.
* 3 Αυγούστου 1989: Η πτήση 330 των Ολυμπιακών Αερογραμμών (που εκτελούσε δρομολόγιο από τη Θεσσαλονίκη προς τη Σάμο) συντρίβεται στο όρος Κέρκης. Οι 34 επιβαίνοντες στην πτήση σκοτώνονται.
* 26 Σεπτεμβρίου 1989: Ο φιλελεύθερος Έλληνας πολιτικός Παύλος Μπακογιάννης δολοφονείται από την τρομοκρατική ομάδα 17Ν. 
* 23 Νοεμβρίου 1989: Ο Ξενοφών Ζολώτας δέχεται να γίνει ανεξάρτητος υπηρεσιακός πρωθυπουργός μέχρι να γίνουν εκλογές.
* 11 Απριλίου 1990: Ο Κωνσταντίνος Μητσοτάκης κερδίζει τις εκλογές στην Ελλάδα, με το κόμμα της Νέας Δημοκρατίας.
* 5 Φεβρουαρίου 1991: Συντριβή μαχητικού αεροσκάφους C-130 της Πολεμικής Αεροπορίας στην κορυφή Τσατάλη της Όθρυος. Νεκροί και οι 63 επιβαίνοντες. Τα συντρίμμια του αεροσκάφους εντοπίστηκαν 3 ημέρες αργότερα από ελικόπτερο.
* 5 Φεβρουαρίου 1991: Η διαμάχη για την ονομασία της Μακεδονίας προκύπτει μετά την ανακήρυξη της ανεξαρτησίας της Π.Γ.Δ.Μ.
* Ιανουάριος 1992: Μετά από δίκη «ειδικού δικαστηρίου» ο Ανδρέας Παπανδρέου απαλλάσσεται από της κατηγορίες που προέκυψαν από το σκάνδαλο της τράπεζας Κρήτης.

## Παραπομπές


## Περαιτέρω ανάγνωση
* 
* 
* 

## Εξωτερικοί σύνδεσμοι
* 

Κατηγορία:Ιστορία της Ελλάδας